**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **21.10.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Hlasovanie per - rollam

2. Kontrola úloh

3. VO

4. Predpokladané hospodárenie Spoločnosti v roku 2021

5. Obchodný a finančný plán v roku 2022 – ceny energií

6. Zima 2021 / 2022

7. Rôzne

Pani Pilková navrhla doplniť program o tento bod:

1. Módna prehliadka Donna Rosi.
2. Stratégia 2026

Ďalej PP navrhol doplniť program o tieto body tak, že ich navrhol zaradiť Módna prehliadka Donna Rosi a Stratégia 2026 za bod č.6

*Hlasovanie:*

*Za: 3*

*Proti: 0*

*Zdržal sa: 0*

Návrh doplnenia programu bol prijatý.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

1. Hlasovanie ,, per – rollam „
2. Kontrola úloh
3. VO
4. Predpokladané hospodárenie Spoločnosti v roku 2021
5. Obchodný a finančný plán v roku 2022 – ceny energií
6. Zima 2021/ 2022
7. Stratégie 2026
8. Módna prehliadka Donna Rosi
9. Rôzne

*Hlasovanie:*

*Za: 3*

*Proti: 0*

*Zdržal sa: 0*

Návrh programu bol prijatý.

**Bod č. 1. – Hlasovanie „ per – rollam „**

Uznesenie ,, per – rollam „ z 07.10.2021 č. / 1.*: Predstavenstvo vyjadruje uznanie p. riaditeľke a príslušným zamestnancom Spoločnosti za úspešnú organizáciu podujatia Symfónia umenia a Hodové slávnosti 2021 v tejto súvislosti schvaľuje mimoriadne odmeny v nasledovnej výške:*

* *Odmena vo výške mesačnej mzdy pre p. riaditeľku Spoločnosti, p. Andreu Kozákovú*
* *Odmeny vo výške podľa rozhodnutia p. riaditeľky Spoločnosti, p. Andrei Kozákovej pre zamestnancov Spoločnosti podieľajúcich sa na organizácií uvedených podujatí. Celková výška odmien je stanovená na 10.000,-EUR osobných nákladov, t. j. tzv.“ superhrubej mzdy“ .*

*Hlasovanie:*

*Za:* 3 ( p. Fabián, p. Pilková, p. Kurhajcová )

*Proti:* 0

*Zdržal sa:* 1 ( p. Ďurajková )

Uznesenie bolo prijaté.

Uznesenie ,, per – rollam „ z 07.10.2021 č. / 3.*: Predstavenstvo schvaľuje návrh na ukončenie zmluvy podľa žiadosti Slovenského zväzu malého futbalu, zaslanej p. riaditeľkou dňa 06.10.2021 o 12:22 k 15.10.2021.*

*Hlasovanie:*

*Za:* 0

*Proti:* 3

*Zdržal sa:* 0

( p. Ďurajková nehlasovala )

Uznesenie nebolo prijaté.

Uznesenie ,, per – rollam „ z 07.10.2021 č. / 3.*: Predstavenstvo schvaľuje návrh na ukončenie zmluvy podľa žiadosti Slovenského zväzu malého futbalu, zaslanej p. riaditeľkou dňa 06.10.2021 o 12:22 k 31.10.2021.*

*Hlasovanie:*

*Za:* 1 ( p. Pilková )

*Proti:* 2 ( p. Kurhajcová, p. Fabián )

*Zdržal sa:* 0

( p. Ďurajková nehlasovala )

Uznesenie nebolo prijaté.

**Bod č. 2 – Kontrola úloh**

PP skontroloval úlohy z posledného stretnutia predstavenstva a skonštatoval, že úloha č. 27.09.2021 / 1 bola splnená.

**Bod č. 3 - VO**

P. riaditeľka informovala, že dňa 18.10.2021 bolo miestne zisťovanie s tromi zástupcami firiem na výmenníkovú stanicu DK Ružinov. Zápis o miestnom zisťovaný zaslala p. Fabiánovi, ktorý záver zápisnice zašle všetkým trom uchádzačom a následne bude zverejnené verejné obstarávanie. Čo sa týka výzvy na predkladanie ponúk opravy okapového chodníka a dažďovej kanalizácie SD Nivy sa do dnešného dňa t. j. 21.10.2021 nikto neprihlásil. Ďalej pani riaditeľka navrhla upraviť zmluvu pre VO na právne služby.

Uznesenie: č. 21.10.2021 / 1.*: Predstavenstvo schvaľuje návrh VO na právne služby tak, ako ho zaslala pani riaditeľka dňa 18.10.2021 s tým, že sa vypustí v Čl. 1 ods. 3 druhá veta z návrhu zmluvy. Predstavenstvo žiada p. riaditeľku o vyhlásenie a realizáciu tohto VO.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 4 – Predpokladané hospodárenie Spoločnosti v roku 2021**

P. Fabián informoval, že na základe informácie od p. Kohútovej vedúcej ekonomického oddelenia, predpokladaný hospodársky výsledok do konca roka je -28.000,- EUR

**Bod č. 5 - Obchodný a finančný plán v roku 2022 – ceny energií**

P. Fabián, chce poukázať na obchodný a finančný plán v roku 2022, ktorý zaslal, kde tento bude potrebné navýšiť ceny energií, plynu a tepla. P. riaditeľka zaslala 19.10.2021 členom predstavenstva Spoločnosti Obchodný plán na rok 2022. Na zasadnutí predstavenstva si Obchodný plán prešli položkovite ktorý je treba doriešiť a doplniť.

**Bod č. 6 – Zima 2021 / 2022**

P. riaditeľka informovala členov predstavenstva Spoločnosti, že kvôli pandemickým opatreniam sa zrušila Ružinovská lýra. Ďalej informovala, že sa plánujú robiť štyri adventné nedele, 06.12.2021 Mikuláš pre deti, ďalej Vianočný krb a varenie vianočnej kapustnice. P. Pilková navrhla zorganizovať koncert v Parku na Vietnamskej ulici a poprosila p. riaditeľku o zorganizovanie v spolupráci s p. Bednárom a s p. Kružliakovou.

**Bod č. 7 – Stratégia 2026**

Predstavenstvo prejednalo stav príprav Stratégie 2026 aj s externou podporou.

**Bod č. 8 – Módna prehliadka Donna Rosi**

P. Pilková navrhla zorganizovať kultúrne podujatie ,, Módnu prehliadku Donna Rosi „ na budúci rok, kde by modely mohli predvádzať dámy z Ružinova..

Predstavenstvo berie na vedomie zámer organizácie kultúrneho podujatia ,, Módna prehliadka Donna Rosi „ v mesiaci máj 2022 s dôrazom na charitatívny rozmer a zvýraznenie pozície žien spoločnosti. Predstavenstvo žiada p. riaditeľku, aby tento zámer zakomponovala do prípravy Obchodného plánu 2022.

**Bod.č. 9 –Rôzne**

Uznesenie č. 21.10.2021 / 2.: *Predstavenstvo schvaľuje spoluprácu s OZ ArtFlot podľa ich žiadosti zo dňa 20.10.2021 s tým, že každé predstavenie, ktoré bude realizovať v priestoroch Spoločnosti budú spoplatnené sumou 100,- EUR, ako prenájom a pre potreby Spoločnosti odohrá každé novo naskúšané ( premiérované ) predstavenie pre účely Spoločnosti bezplatne v počte minimálne jedno predstavenie ročne.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 21.10.2021/ 3.: *Predstavenstvo schvaľuje žiadosť Cultura Humana, o.z., zo dňa 20.10.2021 o zľavu vo výške 50%.*

*Hlasovanie:*

*Za:* 0

*Proti:* 2 ( p. Fabián, p. Kurhajcová )

*Zdržal sa:* 1 ( p. Pilková )

Uznesenie nebolo prijaté.

Uznesenie č. 21.10.2021/ 4.: *Predstavenstvo schvaľuje návrh na spoluprácu s FS Devín podľa ich žiadosti zo dňa 20.10.2021.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 21.10.2021/ 5.: *Predstavenstvo schvaľuje navýšenie ceny za prenájom priestoru pre SZUŠ Prokofieova na miestnosť číslo 213 v DK Ružinov o 10% s účinnosťou od nadobudnutia účinnosti nájomnej zmluvy.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Predstavenstvo stanovilo termín ďalšieho stretnutia predstavenstva na 18.11.2021 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 21.10.2021.

Zapísala: Monika Smutná